તેમણે ખુલાસો કર્યો કે, મેં એમને એવું કહ્યું હતું કે, મોદી શાસનમાં અનેકવિધ વિકાસના કાર્યો થઇ રહ્યા છે. હાલ રોજ ૨૨ કિમી લંબાઇના માર્ગો બની રહ્યા છે, કોંગ્રેસના શાસનમાં માંડ બે કે ચાર કિમીના રોડ બનતા હતા. શું આ વિકાસ નથી આ વિકાસ પાછળ પણ ખર્ચ થતો હોય છે એના નાણાં પેટ્રોલ ડીઝલ સહિતની ચીજોના વેરામાંથી મળતા હોય છે. આ પછી તેમણે એમ પણ કહ્યું હતું કે, જ્યારે જ્યારે પેટ્રોલ, ડીઝલની કિંમતો વધે છે ત્યારે ત્યારે કેન્દ્રની સરકારે તેને પ્રજા હિતમાં સંવેદનશીલતાથી લઇ દરમિયાનગીરી કરી છે, તેમ ગઇકાલે ભાજપના રાષ્ટ્રીય અધ્યક્ષ અમિત શાહે, કેન્દ્રીય પેટ્રોલિયમ મંત્રી ધર્મેન્દ્ર પ્રધાને ચિંતા વ્યક્ત કરી છે. ટૂંક સમયમાં નીતિવિષયક નિર્ણય કેન્દ્ર સરકાર કરશે એવી મને શ્રદ્ધા છે.